Dimpués de participar por tres vegadas en a fase d'ascenso a la primera División de Honor Plata, o Club Balonmano Huesca consiguió l'ascenso administrativo ta competir-ie en l'anyada 2004/2005. Dende alavez ha competiu en ixa división (a segunda más important d'o balonmano espanyol), y s'ha amanau a la luita por l'ascenso a la Liga ASOBAL. En l'anyada 2010/2011 puyó t'a Liga ASOBAL dimpués de ganar a l'Anaitasuna en a final d'a fase d'ascenso en un partiu que habió de decidir-se en a tongada de tiros de penalty.